
ΔΙΕΥΘΥΝΣΗ ΑΓΡΟΤΙΚΗΣ ΟΙΚΟΝΟΜΙΑΣ ΚΑΙ ΚΤΗΝΙΑΤΡΙΚΗΣ Π.Ε. ΦΘΙΩΤΙΔΑΣ 

ΔΕΛΤΙΟ ΤΥΠΟΥ

ΕΚΤΑΚΤΑ ΚΑΙΡΙΚΑ ΦΑΙΝΟΜΕΝΑ- ΚΟΚΚΙΝΗ ΠΡΟΕΙΔΟΠΟΙΗΣΗ

Κακοκαιρία προβλέπεται από την Παρασκευή 24-07-26 μέχρι και τις προμεσημβρινές ώρες του Σαββάτου 25-07-26 στις περισσότερες περιοχές της χώρας με κύρια χαρακτηριστικά τις ισχυρές βροχές και καταιγίδες. Τα φαινόμενα σε πολλές περιοχές θα συνοδεύονται από κατά τόπους ισχυρούς ανέμους (μπουρίνια), μεγάλη συχνότητα κεραυνών, ενώ υπάρχει πιθανότητα τοπικών χαλαζοπτώσεων.

Ισχυρές βροχές και καταιγίδες πιο συγκεκριμένα προβλέπονται:

Παρασκευή 24-07-26

1. Στη κεντρική Μακεδονία (ν. Πιερίας, Ημαθίας, Χαλκιδικής και Θεσσαλονίκης) από τις προμεσημβρινές ώρες μέχρι αργά το βράδυ (πορτοκαλί προειδοποίηση).
2. Στην ανατολική Θεσσαλία (ν. Λάρισας και Μαγνησίας) από τις μεσημβρινές ώρες μέχρι αργά τη νύχτα (πορτοκαλί προειδοποίηση), κυρίως στα θαλάσσια - παραθαλάσσια (κόκκινη προειδοποίηση).
3. Στις Σποράδες και την Εύβοια (κυρίως στην κεντρική και βόρεια) από τις μεσημβρινές ώρες (κόκκινη προειδοποίηση).
4. Στην ανατολική Στερεά, συμπεριλαμβανομένης της Αττικής, τις απογευματινές ώρες μέχρι αργά το βράδυ (πορτοκαλί προειδοποίηση).
5. Στα νησιά του βορειοανατολικού Αιγαίου (ν. Λήμνος, Θάσος, Σαμοθράκη) από αργά το βράδυ (πορτοκαλί προειδοποίηση).


Σάββατο 25-07-26

1. Στις Σποράδες μέχρι τις πρωινές ώρες (κόκκινη προειδοποίηση).
2. Στην Εύβοια (κυρίως στην κεντρική και βόρεια) μέχρι τις προμεσημβρινές ώρες (κόκκινη προειδοποίηση).
3. Στα νησιά του βορειοανατολικού Αιγαίου (ν. Λήμνος, Θάσος, Σαμοθράκη) μέχρι τις πρώτες πρωινές ώρες (πορτοκαλί προειδοποίηση).
4. Στη Μαγνησία (κυρίως στα ανατολικά θαλάσσια - παραθαλάσσια) μέχρι τις πρώτες ώρες (πορτοκαλί προειδοποίηση). Εφιστούμε την προσοχή στους αγρότες της Περιφέρειας μας οι οποίοι θα πρέπει να είναι ιδιαίτερα προσεκτικοί, μεριμνώντας για τη λήψη όλων των μέτρων αυτοπροστασίας τους από τους κινδύνους που προέρχονται από την εκδήλωση των έντονων καιρικών φαινομένων.
Ιδιαίτερα οι αγρότες  θα πρέπει  να αποφύγουν τις εξωτερικές εργασίες, να βρίσκονται σε ετοιμότητα για την αποφυγή τυχόν πλημμυρικών φαινομένων και να λάβουν όλα τα μέτρα τόσο για την προστασία των ίδιων όσο και για τη προστασία του φυτικού-ζωικού τους κεφαλαίου και του μηχανολογικού τους εξοπλισμού. 
Οι πρόεδροι και τα διοικητικά συμβούλια των ΤΟΕΒ να λάβουν όλα τα απαραίτητα μετρά για την αποφυγή τυχών πλημμυρικών φαινομένων στα κτήματα τους στο μέτρο του δυνατού ενημερώνοντας για τη σοβαρότητα του  θέματος και όλους τους κτηματίες μέλη των.
Οι κτηνοτρόφοι της Περιφέρειας μας να πρέπει να περιορίσουν τα ζώα τους εντός των κτηνοτροφικών τους εγκαταστάσεων, να  φροντίσουν για την διασφάλιση του ζωικού τους κεφαλαίου, την εξασφάλιση  ικανής ποσότητας ζωοτροφών, την αποφυγή και τον περιορισμό των μετακινήσεων τους, την λήψη των κατάλληλων μέτρων προκειμένου να περιοριστεί ο κίνδυνος των ατυχημάτων από κεραυνούς κλπ.
Οι μελισσοκόμοι να απομακρύνουν τις κυψέλες  τους από μέρη κοντά σε κοίτες χειμάρρων, ποταμών και περιοχών που συνήθως πλημμυρίζουν.
Ιδιαίτερη προσοχή πρέπει να δοθεί στις πληγείσες από πυρκαγιές περιοχές λόγω του κινδύνου δημιουργίας χειμάρρων και για το λόγο αυτό σε αυτές τις περιοχές οι μετακινήσεις των πολιτών θα πρέπει να  περιορισθούν στις απολύτως απαραίτητες.
Οι αλιείς της περιοχής μας να αποφύγουν ει δυνατόν αυστηρά την διενέργεια της αλιείας όσον διαρκούν τα έκτακτα φαινόμενα και να φροντίσουν για την ασφαλή πρόσδεση των αλιευτικών τους σκαφών.
Επίσης το ίδιο ισχύει για τους ερασιτέχνες αλιείς. 
Τα Λιμεναρχεία παρακαλούνται για την ενημέρωση των αλιέων.  

ΛΑΜΙΑ 24-7-2026

